**VAS “Latvijas dzelzceļš” ārkārtas akcionāru sapulce**

27.09.2023.

**1. Par valdes ziņojumu par VAS “Latvijas dzelzceļš” maksātnespējas draudiem**

Pieņemtie lēmumi:

1.1 Pieņemt zināšanai ar VAS “Latvijas dzelzceļš” valdes 2023.gada 29.augusta lēmumu apstiprināto ziņojumu par VAS “Latvijas dzelzceļš” maksātnespējas draudiem.

1.2. Pieņemt zināšanai VAS “Latvijas dzelzceļš” padomes 2023.gada 6.septembra.

1.3. Informēt VAS “Latvijas dzelzceļš” valdi un padomi, ka jautājums par saimnieciskā stāvokļa uzlabošanu tiek risināts sadarbībā ar Finanšu ministriju, pieprasot finanšu līdzekļus no līdzekļiem neparedzētiem gadījumiem.

1.4. Noteikt, ka VAS “Latvijas dzelzceļš” padomei jāveic faktiskās un nepieciešamās naudas plūsmas uzraudzība, naudas plūsmas stabilizācijai izvērtēt iespējamos papildus naudas līdzekļu avotus, t.sk. aizņēmuma no valsts kases iespējamību un ārkārtas dividenžu izņemšanu no meitas sabiedrībām.

**3. Par piekrišanu kapitālsabiedrības mantas nodošanai bezatlīdzības lietošanā biedrībai “Latvijas Dzelzceļa nozares pensionāru organizācija”**

Pieņemtie lēmumi:

2.1. Piekrist VAS “Latvijas dzelzceļš” valdes 2023.gada 20.jūnija lēmumam un VAS “Latvijas dzelzceļš” padomes 2023.gada 19.jūlija lēmumam un nodot bezatlīdzības lietošanā biedrībai “Latvijas Dzelzceļa nozares pensionāru organizācija” nedzīvojamās telpas ar kopējo platību:

* 29.3 m2 stacijas ēkā Stacijas ielā 44, Daugavpilī (kadastra apzīmējums 0500 009 0503 001).
* 10.8m2 stacijas ēkā Dzelzceļa ielā 8, Gulbenē (kadastra apzīmējums 5001 009 0263 001), slēdzot par to patapinājuma līgumu. Ņemot vērā, ka zemesgrāmatā šai būvei ir atzīme- ēka ar apzīmējumu kadastrā 5001 009 0263 001 ir valsts nozīmes arhitektūras piemineklis - Gulbenes dzelzceļa stacija ( valsts aizsardzības Nr.5013), uzdot VAS “Latvijas dzelzceļš” valdei izvērtēt iespēju patapinājuma līgumā norādīt, ka tās izmantošanā jāievēro šādu pieminekļa aizsardzības nosacījumi.

**3. Par vēršanos pret AB “Lietuvos geležinkeliai” (Lietuvas dzelzceļš)**

Pieņemtie lēmumi:

3.1. Pieņemt zināšanai VAS “Latvijas dzelzceļš” valdes sniegto informāciju par vēršanos ar prasību pret AB “Lietuvos geležinkeliai” par zaudējumu atlīdzību saistībā ar konkurences tiesību pārkāpumu, kas konstatēts ar Eiropas Komisijas 02.10.2017. lēmumu.

**4. Par atskaiti par akcionāru sapulču lēmumu izpildi 2023.gada 1.pusgadā**

Pieņemtie lēmumi:

4.1. Pieņemt zināšanai VAS “Latvijas dzelzceļš” valdes atskaiti par akcionāru sapulču lēmumu izpildi 2023.gada 1.pusgadā.

**5. Par VAS ”Latvijas dzelzceļš” 2022.gada darbības rezultātu gala novērtējumu**

5.1. Novērtēt VAS “Latvijas dzelzceļš” 2022.gada darbības rezultātus ar vērtējumu – apmierinoši.